На основу члана 2.13 тачка З. Изборног закона БиХ (”Службени гласник БиХ", бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 и 24/24), а у вези са чланом 26. Правилника о поступку именовања и разрјешења бирачких одбора за Локалне изборе у Босни и Херцеговини 2024. године, број: 05-1-02-2-577-1/24 од 03.05.2024. године, Општинска изборна комисија Теслић расписује
Ј А В Н И  О Г Л А С
за избор кандидата за попуну резервне листе квалификованих особа за именовање чланова бирачких одбора/мобилног тима и њихових замјеника

I. Објављује се Јавни оглас за избор кандидата за попуну резервне листе квалификованих особа за именовање чланова бирачких одбора/мобилног тима и њихових замјеника.

II. Услови за именовање:
Општи услови:
1. Пријављени кандидат је особа са правом гласа,
2. За члана бирачког одбора не може бити именовано лице (члан 2.3. Изборног закона БиХ):
1) Kоје се не може кандидовати у смислу одредби чланова 1.6, 1.7 и 1.7а Изборног закона БиХ;
2) Kоје је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора);
3) Kоје је носилац изабраног мандата или је члан извршног органа власти, осим у случајевима предвиђеним чланом 2.12 став (4) Изборног закона;
4) Који је актуелни кандидат или је био кандидат за било који ниво власти на посљедњим општим и посљедњим локалним изборима;
5) Којем је изречена казна за радњу која представља тежу повреду изборних закона или прописа за коју је лично одговорно, у посљедње четири године, рачунајући од дана правоснажности одлуке.

Посебни услови:
1. Да има пребивалиште у општини Теслић, у правилу да је уписан у извод из Централног бирачког списка за бирачко мјесто за које се именује, да има најмање завршену средњу школу, односно Ш, IV ili V степен стручне спреме, да му није изречена санкција од Централне изборне комисије БиХ.

Ш. Потребна документација:
1. Пријава на јавни оглас (попуњен образац СГ-3).

IV. Рок за подношење пријава
Рок за подношење пријава је двадесет (20) дана од дана објаве јавног огласа на огласној плочи општине Теслић, на интернет-страници општине Теслић и средствима јавног информисања (радио „Студио М“).

V. Орган за провођење поступка
Процедуру избора кандидата по јавном огласу проводи Општинска изборна комисија Теслић.

VI. Остале информације
Образац пријаве кандидам могу преузети у сједишту Општинске изборне комисије или на интернет- страници општине Теслић.

Пријаву на јавни оглас кандидати достављају у затвореној коверти у сједиште Општинске изборне комисије Теслић са назнаком: „Пријава на јавни оглас за попуну резервне листе квалификованих особа за чланове бирачких одбора/мобилног тима и њихових замјеника - не отварати”.

Кандидати ће, ако изборна комисија затражи, доставити доказе о квалификацији и испуњавању услова из јавног огласа.

Непотпуне и неблаговремене пријаве изборна комисија неће узети у разматрање.


Предсједник ОИК Теслић
									         Биљана Божић

									__________________
 
Број: 13-003/24-1
Теслић, 21. 06. 2024. године
